**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Relații Publice Nr. înregistrare: 19732/21.05.2025**

**Comunicat de presă**

Astăzi, 21 mai 2025, Poliția Locală Brașov a marcat printr-un eveniment festiv Ziua Poliției Locale, sărbătoare ce coincide cu cinstirea Sfinților Împărați Constantin și Elena – patronii spirituali ai polițiștilor locali. Ceremonia s-a desfășurat în prezența unor oficiali ai administrației publice locale și centrale și ai reprezentanților instituțiilor partenere din sistemul de ordine și siguranță publică.

În semn de apreciere, colegii care au împlinit 20 de ani de activitate au primit diplome și medalii pentru profesionalismul și perseverența care i-au ghidat în carieră.

Invitații au transmis mesaje de felicitare și apreciere pentru activitatea polițiștilor locali, subliniind rolul lor esențial în asigurarea siguranței și ordinii în Municipiul Brașov.

De asemenea, în zilele de 19 și 21 mai, spiritul de echipă a fost celebrat prin premierea câștigătorilor competițiilor de șah și tenis de masă și ai competiției de pescuit sportiv ce au fost organizate de Sindicatul Național Meridian și Sindicatul Ordine și Siguranță.

Poliția Locală Brașov rămâne fidelă misiunii sale: aceea de a fi în slujba cetățenilor, cu seriozitate, empatie și profesionalism. Iar această zi de sărbătoare este, înainte de toate, despre oameni: cei care aleg, în fiecare zi, să fie prezenți acolo unde orașul are nevoie de siguranță, ordine și sprijin.